Je Merguerite, fame çay en arriers mons. Renaut Ferron, chevalier, fais savoir à touz... que je, non deceue ne baratée en acune chose, ay vendu, venz et delivre en nom de pure vendue et parfaite, à noble baron Jehan de Chalon, signour d’Arlay, quanque je ay, ne puis ne doy avoir [à] Allay et à Chasoy, es terretoires et es apartenances desdites viles et une lie entor de toutes pars, generalment et especialment, en homes, en prel, en vignes, en champs, en chasaux, en chenevieres, en bois et en revieres et en autres choses, en quelque meniere que ce soit, c’est à savoir la moitié de toutes les choses que ma mere avoit ou devoit avoir esdites viles et es terretoires d’icelles, ne oudit terme, liquex fut fame Girart de La Rissouse, pour vint et cinc livres d’estevenans, lesquex je ay receu de luy en deniers nombrez... En tesmoignaige de ceste chose, j’ay requis les seaux mons. Gauchier, signour de Chestel-Vilain, et mons. Gauchier, signour d’Andelot, estre mis en ces lettres... Faites ou mois de fevrier, l’an Nostre Signour mil CC et octante.